CELEX: 32020D0628
Language: hu
Date: 2020-05-04 00:00:00
Title: Az Európai Központi Bank (EU) 2020/628 határozata (2020. május 4.) az eurorendszer közös beszerzési keretrendszerének meghatározásáról szóló EKB/2008/17 határozat módosításáról (EKB/2020/27)

8.5.2020   
               
               
                  HU
               
               
                  Az Európai Unió Hivatalos Lapja
               
               
                  L 146/11
               
            
         AZ EURÓPAI KÖZPONTI BANK (EU) 2020/628 HATÁROZATA
         (2020. május 4.)
         az eurorendszer közös beszerzési keretrendszerének meghatározásáról szóló EKB/2008/17 határozat módosításáról (EKB/2020/27)
         AZ EURÓPAI KÖZPONTI BANK KORMÁNYZÓTANÁCSA,
         tekintettel az Európai Unió működéséről szóló szerződésre és különösen annak 127. és 128. cikkére,
         tekintettel a Központi Bankok Európai Rendszere és az Európai Központi Bank Alapokmányára és különösen annak 3.1., 5., 16. és 24. cikkével összefüggésben értelmezett 12.1. cikkére,
         mivel:
         
                     (1)
                  
                  
                     2019. április 26-án, az áruk és szolgáltatások közös beszerzése során szerzett pozitív tapasztalat alapján a Kormányzótanács úgy határozott, hogy az eurorendszer Beszerzési Koordinációs Irodája (EPCO) állandónak tekintendő, a fogadó központi bank pedig továbbra is ötéves időközönként kerül kijelölésre. A jelenlegi fogadó központi bank 2020. január 1-jétől 2024. december 31-éig a Banque centrale du Luxembourg.
                  
               
                     (2)
                  
                  
                     Az eurorendszer bizottságai tekintetében a mandátumuk meghatározására, az elnökök kinevezésére és a számukra nyújtott titkársági támogatásra irányadó szabályokat az EKB/2004/2 határozat (1) 9.5. cikke tartalmazza, és a Kormányzótanács külön határozatai tovább részletezik azokat az eurorendszer egyes bizottságai vonatkozásában. Ez a jogi keret alkalmazandó a Központi Bankok Európai Rendszerének azon bizottságára, amely az eurorendszer közös beszerzéseinek irányításáért felel.
                  
               
                     (3)
                  
                  
                     Fontos tudni élni azon közös beszerzési lehetőségekkel, amelyek az éves beszerzési terv Kormányzótanács általi jóváhagyását követően egyes meghatározott területeken és adott korlátok között merülhetnek fel az év során.
                  
               
                     (4)
                  
                  
                     Az (EU) 2015/280 európai központi banki iránymutatás (EKB/2014/44) (2) 7. cikkével összhangban azoknak a nemzeti központi bankoknak (NKB-k), amelyek házon belüli nyomdát vesznek igénybe az eurobankjegyek előállítására, a költséghatékonyság javítása érdekében mérlegelniük kell megfelelő együttműködési formák, például közös vásárlás kialakítását. 2017. november 21-én a Kormányzótanács előrevetítette annak a lehetőségét, hogy a házon belüli nyomdát igénybe vevő NKB-k az EPCO útján közvetlenül vegyenek részt közös beszerzésben, ösztönözve ezáltal az együttműködésüket a bankjegyelőállításra irányuló közfeladatuk lehető legjobb módon történő ellátása során. A központi bankokba teljes mértékben integrált házon belüli nyomdák számára egyenlő versenyfeltételek biztosítása érdekében lehetővé kell tenni a külön jogi személy, de valamely központi bankkal szoros kapcsolatban álló házon belüli nyomdák számára azt, hogy az EPCO-n keresztül közvetlenül részt vehessenek közös beszerzésben.
                  
               
                     (5)
                  
                  
                     Ezért az EKB/2008/17 határozatot (3) ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EKB/2008/17 határozat módosításai
            Az EKB/2008/17 határozat a következőképpen módosul:
            
                        1.
                     
                     
                        Az 1. cikk f) pontja helyébe a következő szöveg lép:
                        
                                    „f)
                                 
                                 
                                    »EPCO Irányítóbizottság«: a Kormányzótanács által az EPCO tevékenységeinek irányítására felállított bizottság. Az EPCO Irányítóbizottságnak minden központi bank részéről egy tagja van, akiket az intézményen belüli szervezeti és stratégiai kérdésekben szakértelemmel és gyakorlattal rendelkező, vezető beosztású személyek és beszerzési szakértők sorából kell választani. Az EPCO Irányítóbizottság az Igazgatóságon keresztül a Kormányzótanácsnak számol be;”.
                                 
                              
                  
                        2.
                     
                     
                        A 3. cikk a következőképpen módosul:
                        
                                    a)
                                 
                                 
                                    Az (1) bekezdés az alábbi f) ponttal egészül ki:
                                    
                                                „f)
                                             
                                             
                                                a központi bankok támogatása szerződéskezelési tevékenység során.”
                                             
                                          
                              
                                    b)
                                 
                                 
                                    A szöveg a következő (1a) bekezdéssel egészül ki:
                                    
                                       „(1a)   Az EPCO befogadója valamely központi bank. A Kormányzótanács ötévente jelöli ki a fogadó központi bankot.”
                                    
                                 
                              
                                    c)
                                 
                                 
                                    A (7) bekezdés helyébe a következő szöveg lép:
                                    
                                       „(7)   Az EPCO Irányítóbizottság az (1a) bekezdésben említett ötéves periódus vége előtt megfelelő időben elvégzi az EPCO tevékenységeinek eredményességi és hatékonysági értékelését. A Kormányzótanács ezen értékelés alapján, és figyelembe véve más központi bankok EPCO befogadásához fűződő érdekét, dönt arról, hogy szükséges-e kiválasztási eljárást lefolytatni új fogadó központi bank kiválasztására.”
                                    
                                 
                              
                  
                        3.
                     
                     
                        A 4. cikk (3) bekezdésének helyébe a következő szöveg lép:
                        
                           „(3)   Az EPCO a közös pályázati eljárások tekintetében évente a vezető központi bankok nevét is tartalmazó aktualizált beszerzési tervet nyújt be a Kormányzótanácshoz jóváhagyásra. Az EPCO által benyújtott aktualizált beszerzési terv tartalmazhat azon területekre való utalást, amelyek tekintetében adott korlátok között további lehetőség nyílhat közös beszerzésre a következő aktualizálás előtt. A Kormányzótanács a beszerzési tervről és annak végrehajtásáról az EPCO Irányítóbizottsággal folytatott konzultációt követően határoz.”
                        
                     
                  
                        4.
                     
                     
                        Az 5. cikk helyébe a következő szöveg lép:
                        
                           „5. cikk
                           Más intézmények részvétele
                           
                              (1)   A Kormányzótanács felkérheti az eurót még nem bevezetett tagállamok nemzeti központi bankjait, hogy az EPCO tevékenységeiben és a közös pályázati eljárásokban az eurorendszerbeli központi bankokra irányadóakkal azonos feltételek mellett részt vegyenek. Emellett a Kormányzótanács a tagállamok nemzeti hatóságait, uniós intézményeket és szerveket vagy nemzetközi szervezeteket is felkérhet arra, hogy a Kormányzótanács által a meghívásban meghatározott feltételek mellett vegyenek részt az EPCO tevékenységeiben és a közös pályázati eljárásokban. Az ilyen meghívásnak a központi bankok és a meghívott szervezetek közös igényeinek kielégítését szolgáló áruk és szolgáltatások közös beszerzésére kell korlátozódnia, és a feltételeknek hasonlóaknak kell lenniük azokhoz, mint amelyek az eurorendszerbeli központi bankokra irányadóak.
                           
                           
                              (2)   Azok a házon belüli nyomdák, amelyek az (EU) 2015/280 iránymutatás (EKB/2014/44) 1. cikke (2) bekezdésének b) alpontja szerint külön jogi személyek és megfelelnek az abban a rendelkezésben meghatározott együttes feltételeknek, közvetlenül részt vehetnek a közös pályázati eljárásokban, és e cikk alkalmazásában úgy tekintendők, hogy a tagállamuk központi bankjának részét képezik. Az ilyen részvétel az eurorendszer feladatainak házon belüli nyomdák általi ellátásához szükséges áruk és szolgáltatások közös beszerzésére korlátozódik.”
                           
                        
                     
                  
         
            2. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Frankfurt am Mainban, 2020. május 4-én.
            
               
                  az EKB elnöke
               
               Christine LAGARDE
            
         
         
            (1)  EKB/2004/2 határozat (2004. február 19.) az Európai Központi Bank eljárási szabályzatának elfogadásáról (HL L 80., 2004.3.18., 33. o.).
         
            (2)  Az Európai Központi Bank (EU) 2015/280 iránymutatása (2014. november 13.) az eurorendszer előállítási és beszerzési rendszerének létrehozásáról (EKB/2014/44) (HL L 47., 2015.2.20., 29. o.).
         
            (3)  EKB/2008/17 határozat (2008. november 17.) az eurorendszer közös beszerzési keretrendszerének meghatározásáról (HL L 319., 2008.11.29., 76. o.).